El dia 12 de juny va finalitzar la segona temporada de DGIM_Lab, un espai d'innovació que té com a objectiu central l'apoderament i el creixement professional del personal de la Direcció General d'Infraestructures de Mobilitat (DGIM).
Com podeu llegir aquí, la primera temporada va plantar la llavor del que ha estat aquest segon DGIM_Lab i ha permès identificar i afrontar nous reptes.
Tot i que el confinament al tercer trimestre va obligar a replantejar-ne el format i l'organització, la segona edició s'ha superat amb èxit.
Durant el curs 2018-2019 al DGIM_Lab hi van participar 13 persones que van iniciar 8 projectes conjuntament amb la Direcció; hores d'ara, tots els projectes ja s'han incorporat a l'organització i segueixen tirant-se endavant.
Aquesta segona temporada 2019-2020 la família creix tant en participants —29 persones que configuren 8 equips— com en metodologia, ja que el Design thinking i la transferència de coneixement han fet del DGIM_Lab un laboratori constant d'experimentació en l'organització de les sessions i en l'impuls dels projectes d'innovació.
Mensualment, s'han convocat sessions de treball, debat, aprenentatge i relació, per tal de promoure la innovació creativa i aportar valor als àmbits de treball respectius.
Les trobades, fossin presencials o virtuals, han procurat un entorn on es fomenta aportar una mirada diferent a la feina diària, en estructures més flexibles i obertes, buscant sempre l'intercanvi de coneixement, el creixement professional, l'apoderament i la relació entre els participants.
L'equip DGIM_Lab_org el formen l'Anna Bullich, la Paz Pérez i durant les primeres sessions la Lluïsa Diago, i elles han estat les responsables de dinamitzar, assessorar i impulsar aquesta edició.
No han estat soles en aquesta tasca, han comptat també amb:
El DGIM_Lab té una vocació clara d'innovació en els mètodes i l'estil de treball.
En aquest sentit, promou la transferència de coneixement mitjançant l'aplicació de la metodologia de design thinking, el treball col·laboratiu, i eines noves de gestió de projectes i de comunicació.
Se n'han fet 9 sessions, 1 cada mes, d'entre 2 i 3 hores de durada, les 6 primeres presencials i les 3 darreres (durant el confinament per la COVID_19), virtuals.
Cada sessió ha tingut un objectiu diferent, però el plantejament global del procés pretenia ajudar als participants a passar de generar idees fins a validar prototipus.
La seqüència ha estat la següent:
1a sessió: presentació dels participants, del DAFO de la DGIM i de 43 idees sorgides de la sessió de difusió de la temporada 1, amb una preselecció de 17 d'entre elles.
2a sessió: concreció dels equips i de 10 projectes que es volen portar a terme durant la segona temporada (finalment es concreten en 8 en sessions posteriors).
3a sessió: definició del repte dels cada projecte
4a sessió: comprensió del repte i ideació
5a sessió: prototipatge de la idea de cada equip
6a sessió. validació i reformulació del prototip
7a sessió: concreció a partir de la gestió de projectes
8a sessió: entrenament de la comunicació del projecte.
9a sessió: sessió de difusió i presentació dels projectes.
Els projectes de la 2a edició han estat els següents:
Arran del confinament han nascut nous projectes de cohesió i coneixement compartit:
El balanç de la 2a temporada és clarament positiu: 7 dels 10 equips inicials han acabat fent un prototipus del seu repte i els participants valoren amb un 8'5 sobre 10 l'assoliment de l'objectiu de promoure la relació, la diversió i l'aprenentatge entre els participants.
La sessió final del DGIMLab 2a Temporada es va fer de forma virtual i va comptar amb una nodrida assistència, més de 80 persones, de tots el DTES.
L'èxit d'aquesta darrera sessió i del desenvolupament de tota la temporada, anima a la DGIM a tirar endavant la 3a temporada d'aquest espai d'innovació.
Redactat de la notícia: M. Mercè Mas
Per saber-ne més: Anna Bullich Torras
Planificació estratègica d'àmbits territorials específics i en matèria ambiental, Difusió d'informació i comunicació de plans i projectes i d'altres actuacions del departament, Dimensió social de la mobilitat, Comportament social vinculat al territori i al medi ambient, Orientació a l'usuari, Disseny de vies locals, Seguretat viària, Comunicació amb l'usuari, Ajut a la conducció de vehicles